Augustavo istorijos kalendorius



Kalendorius

Iki XV a. pabaigos
Augustavo vietovės istorija iki miesto įkūrimo:
 Apie 9 tūkst. metų pr. m. e. – šalia Mėtos ežero būta žmonių gyvenvietės;
 Apie VIII a. pr. m. e. – į šias vietoves atsikraustė Baltų gentys;
 Apie IV ir III amžiuose pr. m. e. būta neolito laikų žmonių gyvenvietės;
 1283 – Jotvingius sumušė kryžiuočių ordinas ir užėmė šias žemes;
 1392 – Vytautas Didysis su savo kariuomene sugriovė kryžiuočių Metenburg pilį, kuri buvo šalia Mėtos upės;
 1422 – Melno taika, po kurios gyvenvietė oficialiai tapo Lietuvos Didžiosios kunigaikštystės dalimi;  
 1496 – minima muitinė prie Mėtos upės.

XVI amžius 
 1526 – Jonas Radvila III gyvenvietėje pastatė smuklę;
 1550 – karalius Žygimantas Augustas įkūrė miestą prie Mėtos upės;
 1557 m. gegužės 17 d. – Augustavas tapo miestu ir gavo Magdeburgo teises;
 1569 – po Liublino unijos metu vykusių lenkų atstovų grasinimų ir apgaulių, LDK atstovai buvo priversti atiduoti miestą Lenkijos karalystei;
 1570 – įkurta Augustavo seniūnija.

XVII amžius 
 1656 – po Prostkų mūšio Totoriai su Jono Kazimiero Vazos kariuomene nusiaubė miestą, žudė ir ėmė į nelaisvę vietinius gyventojus;
 1674 – mieste įsikūrė kahalas, žydų bendruomenė.

XVIII amžius 
 1700-1721 – Šiaurės karas, kurio metu per miestą ėjo įvairiausios kariuomenės LDK, Lenkijos, Švedijos, Rusijos, Saksų ir Brandenburgo;
 1710 – mieste siautėjo maras;
 1795 – po III Abiejų Tautų Respublikos padalijimo miestas atiteko Prūsijos karalystei ir įėjo į Naujosios Rytų prūsijos regiono sudėtį.

XIX amžius 
 Apie 1800 – pirmasis miesto mūrinis namas;
 1807 – miestas atiteko Varšuvos kunigaikštystei;
 1808 – miestas tapo Lomžos departamento centru;
 1812 – žygio į Rusiją metu pro miestą ėjo Napoleono kariuomenė;
 1815 – po Vienos kongreso miestas atiteko Lenkijos Kongreso karalystei ir tapo Augustavo vaivadijos centru;
 Apie. 1820 – mieste įkuriamos kapinės;
 1825-1839 – Augustavo kanalo statyba;
 1825-1826 – Augustavo šliuzo statyba;
 1828 – pastatomas klasicistinio architektūros stiliaus Augustavo senasis paštas;
 1831 – 1831 m. sukilimas, mieste ir apylinkėse vyko kautynės su Rusijos kariuomene;
 1832 – pastatoma Augustavo Truškovskių šeimos mauzoliejaus koplyčia;
 1834-1835 – Bistros kanalo statyba;
 1835-1836 – statoma Augustavo miesto rotušė;
 1837 – įkurta Augustavo gubernija su centru Lomžos mieste;
 1840 – atidaryta Augustavo sinagoga;
 1841 – atidaryta Augustavo Evangelikų bažnyčia;
 1845-1847 – statoma pirmoji mūrinė - Augustavo Šv. Bartalomiejaus bažnyčia;
 Apie. 1860 – turgaus aikštėje įkurtas parkas;
 1863 – 1863 m. sukilimas, mieste ir Augustavo girioje vyko kautynės su Rusijos kariuomene; 
 1866 – Augustavo gubernija padalinta į Suvalkų guberniją ir Lomžos guberniją, miestas pateko į Suvalkų guberniją;
 1884 – atidaryta Augustavo Šv. Apaštalų Petro ir Povilo cerkvė;
 1894 – Rusijos kariuomenės kareivinių statyba;
 1896-1909 – statoma Augustavo Čenstakavos Dievo Motinos bažnyčia;
 1897 – atidaryta Augustavo geležinkelio stotis.

XX amžius

iki 1914 m. 
 1903 – pastatytas Augustavo vandens telkinių direkcijos pastatas;
 1906-1911 – statoma Augustavo Šv. Jėzaus širdies bazilika.

1914-1918 
 1914 m. rugpjūtis – Rytų Prūsijos kariuomenė įsiveržė į Rusijos imperijos teritoriją;
 1914 m. rugsėjis – Vokiečiai laikinai užėmė miestą;
 1915 m. vasaris – Vokiečiai vėl užėmė miestą ir įtraukė į Oberosto regioną;
 1916 – Vokiečiai mieste pastatė lentpjūvę.

1918-1939 
 1919 m. liepa – Vokietijos kariuomenė pasitarukė iš miesto;
 1920 m. liepos 12 d. – Pagal 1920 m. liepos 12 d. Lietuvos ir Tarybų Rusijos taikos sutartį miestas buvo priskirtas Lietuvos Respublikai;
 1921 – susikūrė Lenkijos kariuomenės 1 Krechovieckių kavalerijos pulkas;
 1927 – atidaryta nauja mokykla;
 1933 – atidaryta nauja mokykla prie Mėtos ežero;
 1935 – atidarytas Augustavo karininkų Jachtų Klubas;
 1939 – atidaryti Augustavo turistų namai.

1939-1945 
 1939-1941 m. - priklausė Baltarusijos TSR, Augustavo rajonui;
 1941-1944 m. - priklausė Trečiajam Reichui.
 1945 m. liepa - miesto apylinkėse per Augustavo gaudynes, NKVD ir Raudonoji armija vykdė vietinių rezistentų trėmimus ir žudynes.

1945-1989 
 1951 – atidaryta tabako gamykla;
 1957 – atidaryta batų gamykla;
 1962 – atidarytas Augustavo Albatroso restoranas;
 1963 – atidaryti mokytojų namai;
 1967 – atidarytas Varšuvos viešbutis;
 1973 – prie Augustavo miesto prijungtos gyvenvietės: Pževiežas, Sajenekas, Studzienična, Svoboda, Vojciechas, ežerai: Baltis, Augustavo Rospudas, Sajenekas, Sajeneko Stavas, Sainas, Studzieničnė ir keli aplinkiniai miškai;
 1974 – sanatorijos Budowlani atidarymas;
 1975 – miestas tapo Suvalkų vaivadijos dalimi.

Po 1989 m. 
 1999 – miestas tapo Palenkės vaivadijai priklausančios Augustavo apskrities centras.

XXI amžius 
 2007 – mieste vyko dideli protestai dėl Augustavo aplinkkelio statybos.

Taip pat skaitykite 
 Augustavas;
 Augustavo istorija;
 Augustavo kanalas;
 Augustavo gaudynės.

Literatūra
 Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m. ISBN 978-83-925620-0-9.  
 Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo Hańcza", 1993 m. ISBN 83-900828-3-7.  
 Studia i materiały do dziejów Pojezierza Augustowskiego. Białystok: Białostockie Towarzystwo Naukowe, 1967 m., seria: Prace Białostockiego Towarzystwa Naukowego.

Augustavo istorija